
Τετάρτη 19 Μαρτίου 2014,  στις 21:00 
Νύχτες Ραδιοφώνου

Ο λόγος στους νέους

ο Γιώργος Κοντραφούρης συστήνει τους:
Next step Quintet,  Μιχάλη Καταχανά και Κωστή Χριστοδούλου
επιμέλεια:  Μάκης Μηλάτος
105,5 Στο Κόκκινο

Ίδρυμα Μιχάλης Κακογιάννης

Ένα μουσικό και ραδιοφωνικό γεγονός με στόχους την αναζήτηση νέων ιδεών και νέων ήχων  και την ανάδειξη νέων καλλιτεχνών.

Τα τελευταία χρόνια πολλοί μουσικοί και συγκροτήματα έχουν φέρει μια νέα «ελληνική άνοιξη» στη μουσική μας πραγματικότητα. Πρόθεση του ρ/σ 105,5 Στο Κόκκινο και του Ιδρύματος Μιχάλης Κακογιάννης είναι η προβολή αυτής της νέας μουσικής πραγματικότητας. 

Στις Νύχτες Ραδιοφώνου, μία φορά το μήνα, ξεκινώντας από τις 19 Μαρτίου, στις 9 το βράδυ, το Θέατρο του Ιδρύματος Μιχάλης Κακογιάννης μετατρέπεται σε ραδιοφωνικό στούντιο. Εκεί αναλαμβάνει ο ρ/σ 105,5 Στο Κόκκινο και μαζί ο Γιώργος Κοντραφούρης, ο κορυφαίος Έλληνας πιανίστας της τζαζ, με διεθνή αναγνώριση και πλούσια δισκογραφία «δίνει» το λόγο στους νέους και μας συστήνει τους Next step Quintet, Μιχάλη Καταχανά και Κωστή Χριστοδούλου.
Στις επόμενες «Νύχτες Ραδιοφώνου» …λόγο στους νέους δίνουν: ο Φοίβος Δεληβοριάς, ο Κωστής Μαραβέγιας, η Δήμητρα Γαλάνη και οι Last Drive.

 Το αποτέλεσμα αυτών των μοναδικών συνεργασιών θα αποτυπωθεί σε βινύλιο, η έκδοση του οποίου θα χρηματοδοτείται από τα έσοδα των παραστάσεων.

 Παράλληλα το πρόγραμμα θα μεταδίδεται από το από το site www.stokokkino.gr με εικόνα 
και ήχο, σε πραγματικό χρόνο, ενώ και ένα μέρος της συναυλίας θα μεταδίδεται και από  ρ/σ 105,5 Στο Κόκκινο.
Τις Νύχτες Ραδιοφώνου επιμελείται ο Μάκης Μηλάτος.
Τετάρτη 19 Μαρτίου στις 21:00 
Νύχτες Ραδιοφώνου

Ο λόγος στους νέους

ο Γιώργος Κοντραφούρης συστήνει τους:

Next step Quintet,  Μιχάλη Καταχανά και Κωστή Χριστοδούλου

επιμέλεια:  Μάκης Μηλάτος
105,5 Στο Κόκκινο - Ίδρυμα Μιχάλης Κακογιάννης

Αίθουσα: Θέατρο

Τιμή εισιτηρίου: 7€, ενιαίο
Βιογραφικά στοιχεία

The Next Step Quintet
Η μπάντα The Next Step Quintet δημιουργήθηκε το Φθινόπωρο του 2011 από πέντε νέους και ταλαντούχους μουσικούς: Ορφέας Τσουκαλάς (σαξόφωνο), Θοδωρής Κότσυφας (κιθάρα), Γιάννης Παπαδόπουλος (πιάνο), Ντίνος Μάνος (κοντραμπάσο) και Βασίλης Ποδαράς (ντραμς). Συναντήθηκαν ως φοιτητές στο Τμήμα Μουσικών Σπουδών του Ιονίου Πανεπιστημίου όπου συμμετείχαν από κοινού σε πολλά μουσικά project. Στην Αθήνα συναντήθηκαν τυχαία με τον ελληνικής καταγωγής Ορφέα Τσουκαλά συνειδητοποιώντας ότι οι πέντε τους μοιράζονται ένα κοινό όραμα για τη μουσική. Πέντε νέοι μουσικοί με μέσο όρο ηλικίας τα 25 χρόνια – γεγονός ασυνήθιστο για το είδος της μουσικής που υπηρετούν, αλλά και για τα μουσικά πράγματα της χώρας μας, υπογράφουν ήδη το πρώτο τους άλμπουμ. Ένα άλμπουμ με ξεχωριστό, πρωτότυπο ήχο. Περιλαμβάνει 9 συνθέσεις μοντέρνας τζαζ. Το κουιντέτο επιχειρεί να εκφράσει τη δική του σύγχρονη τζαζ μουσική μέσω πρωτότυπων συνθέσεων αποδεικνύοντας το πολύ υψηλό επίπεδο της τζαζ σκηνής στη χώρα μας. πηγή Jazzonline.gr
Κωστής Χριστοδούλου
Ο Κωστής Χριστοδούλου γεννήθηκε το 1983 στην Αθήνα και μεγάλωσε στη Σπάρτη. Οι πρώτες σκέψεις του να γίνει μουσικός έγιναν αφού άκουσε το “Black or White” του Michael Jackson, το 1992. Παρ’ όλα αυτά, άρχισε να ασχολείται με τη μουσική μαθαίνοντας ρεμπέτικα τραγούδια, παίζοντας κλασικό πιάνο και συμμετέχοντας σε τοπικά ροκ συγκροτήματα. Τελειώνοντας το σχολείο, το 2001, ζει για έναν χρόνο στην Αθήνα, όπου ξεκινάει τις πρώτες επαφές με τη γλώσσα της τζαζ, έχοντας για δάσκαλο τον Σταύρο Λάντσια. Το 2002 γίνεται δεκτός στο Τμήμα Μουσικών Σπουδών του Ιονίου Πανεπιστημίου, και ζει στην Κέρκυρα μέχρι τον Οκτώβρη του 2006. Εκεί παρακολουθεί μαθήματα με τους Γιώργο Κοντραφούρη, Δημήτρη Καλαντζή, Δήμο Δημητριάδη. Από τον Ιανουάριο του 2007 μέχρι το Μάιο του 2008 ζει στο Ελσίνκι (Φινλανδία), όπου, ως φοιτητής του τμήματος τζαζ της Ακαδημίας Sibelius, κάνει μαθήματα πιάνου (Jarmo Savolainen/Jim Beard), ενορχήστρωσης για Big Band (Antti Rissanen) και ενορχήστρωσης για μικρότερο σύνολο (Jarno Kukkonen). Από τον Σεπτέμβριο του 2008 ζει και εργάζεται στην Αθήνα ως μουσικός της τζαζ παίζοντας, διδάσκοντας και ηχογραφώντας τη μουσική του. Πρόσφατα ολοκλήρωσε το πρώτο του προσωπικό άλμπουμ με τον τίτλο Το Πράγμα, το οποίο περιλαμβάνει αποκλειστικά πρωτότυπες συνθέσεις. Έχει συμμετάσχει σε πολλά φεστιβάλ τζαζ μουσικής στην Ελλάδα και στο εξωτερικό.

πηγή: topragma.com
Μιχάλης Καταχανάς

Βιόλα
Ο Μιχάλης Καταχανάς ξεκίνησε βιολί σε ηλικία οκτώ ετών. Το 1990 εισήχθη στο Πειραματικό Μουσικό Γυμνάσιο Παλλήνης και το 1999 στο Τμήμα Μουσικών Σπουδών του Ιονίου Πανεπιστημίου, από όπου αποφοίτησε το 2006, υπό την επίβλεψη του Δήμου Δημητριάδη. Το 2008 έγινε δεκτός για μεταπτυχιακές σπουδές στο Τμήμα Σύγχρονου Αυτοσχεδιασμού του New England Conservatory of Music στη Βοστόνη των Η.Π.Α, κερδίζοντας υποτροφία του «Ιδρύματος Fulbright». Κατά τη διάρκεια των μεταπτυχιακών σπουδών του μαθήτευσε κοντά στους Charlie Banako, Ran Blake κ.α. Το 2010 κέρδισε υποτροφία από το «Ίδρυμα Γεροντέλη». Αποφοίτησε το Μάιο του 2010.

Έχει συνεργαστεί με τους Ελευθερία Αρβανιτάκη, Νίκο Ξυδάκη, Δήμο Δημητριάδη, Jackie Leven, Antony Coleman.

Το 2010 συμμετείχε στην παράσταση του Εθνικού Θεάτρου Τρισεύγενη σε σκηνοθεσία Λυδίας Κονιόρδου και μουσική Τάκη Φαραζή. Έχει εμφανιστεί σε πολυάριθμες συναυλίες στην Ελλάδα και το εξωτερικό.

Γιώργος Κοντραφούρης 

Ο Γιώργος Κοντραφούρης γεννήθηκε στην Αθήνα το 1967. Σπούδασε κλασικό πιάνο στο Εθνικό Ωδείο. Στην ηλικία των 16, έστρεψε το ενδιαφέρον του στη τζαζ και παρακολούθησε μαθήματα τζαζ αυτοσχεδιασμού με τον Μάρκο Αλεξίου. Παρακολούθησε μαθήματα επίσης με τους Jim Beard και Jarmo Savolainen. Αποφοίτησε με Bachelor’s και Master’s degree in Jazz Performance από την Ακαδημία Sibelius στη Φινλανδία. 

Έχει συνεργαστεί ως πιανίστας ή οργανίστας με πολύ σημαντικούς και σπουδαίους μουσικούς όπως: Mark Johnson, Arild Andersen, Marcus Stockhausen, Louisiana Red, Keith Copeland, Andy Sheppard, Ralph Peterson Jr., Bob Brozman, Carla Cook, Alvester Garnett, Stepko Gut, Olivier Gatto, David Liebman, Houston Pearson, Eric Alexander, David Sills, Lou Donaldson, Sam Newsome, Jamie Hadad, Deborah Davies, Benny Golson, Tim Hagans, Bob Shepard, Carmen Lundy, Sheila Jordan, Jukkis Uotila, Wade Mikkola, Takis Paterelis, Stratos Vougas, Dimos Dimitriadis, Lydia Fylipovic, T. Spasov, A. Pacatius. 

Έχει διδάξει τζαζ πιάνο και όργανο στο Ιόνιο Πανεπιστήμιο και στο Ωδείο Athenaeum στην Ελλάδα και στην Ακαδημία Sibelius στη Φινλανδία. 
Έχει δώσει σεμινάρια σε διάφορες σχολές στην Ελλάδα, στην Ιρλανδία, στην Ινδονησία και στην Εσθονία μέχρι σήμερα. 

Δισκογραφία (ως leader) 
o Little Daddy’s Blues, (Chicken Coup Records, 2007) with George Kontrafouris: hammond organ; Manuel Dunkel: tenor sax; Sami Linna: guitar; Jussi Lehtonen: Drums 
o My only way, (Europe Records, 2002), solo piano.
o Too Close, (Legend, 2000), George Kontrafouris: piano; featuring Ralph Peterson Jr. on drums; John Papatriantafillou: bass; 
o Don’t Be shy, (Lyra, 1997) George Kontrafouris: piano; John Papatriantafillou: bass; Christos Andrianos: drums.

Δισκογραφία (ως sideman) 
o Manuel Dunkel, Darn that Dream, (KS Jazz Records, 2007)
o Dalindeo, Open Scenes, (Ricky-Tick Records, 2007)
o Eero Koivistoinen Music Society, (Wolfgang Records, 2006)
o Dimos Dimitriadis, The Game, (A&N Records, 2006)
o Mandy Gaines & the Wade Mikkola Quintet, Taking a Chance, (AMK, 2006)
o Timo Lassy Quartet, (Ricky-Tick Records, 2005)
o Ionian Jazz Ensemble, Ionian University, (JAZZ & ΤΖΑΖ magazine, issue 120, March 2003) 
o Lydia Fylipovic, Nekada (2002)
o Dimitris Vasilakis, Labyrinth, (Candid, 2001)
o Sofia Noiti, Agios Hronos, (Legend, 2000)
o Benny Golson, The Athens Sessions, (Legend 2000)
o Giorgos Polichronakos, Blink, (Legend, 2000)
o Stratos Vougas, A tribute to Hank Mobley, (Legend, 1999)
o Balkan Voices, (FM Records, 1999)
o Dimitris Vasilakis, Secret Path, (Candid, 1998)
o Takis Barberis, Naiva, (Lyra, 1998)
o Stratos Vougas, Breakin’Loose, (MBI, 1997)
o Makis Ablianitis, Flame Keeper (Thesis, 1997)
o Vangelis Katsoulis, Through the Dark, (Lyra, 1997)
o Page One, Beyond the Blue, (FM Records, 1995)
o Page One, Page One, (Utopia, 1994)
o East Vision, East Vision, (Utopia, 1994)
o Giorgos Trantalidis, AM PM (Akti, 1992)
o Takis Barberis, Are you happy, (Lyra, 1992)
o Takis Paterelis, Funky People (duet),(Europe Records, 1990)
o Takis Barberis, Something from July, (Lyra, 1989) 
*******
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα Public στην Αττική
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84         BHMA FM 99.5           Ως 3

Ε-go.gr,
    Ελculture.gr                Clickatlife.gr        

Culturenow.gr    Mediasoup.gr            Monopoli.gr       In2life.gr
Camera Stylo online
Στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο Parking του εμπορικού κέντρου Athens Heart από Δευτέρα έως Σάββατο από τις  08:00 – 22:00.  Από τις 22:00 έως τη 01:00 η χρέωση είναι 2,5€ και 1€ για κάθε επιπλέον ώρα στάθμευσης μετά από τη 01:01. Τις Κυριακές οι θεατές των παραστάσεων του ΙΜΚ θα επιβαρύνονται  με 2,5€ για χρήση του parking από τις 10:00  έως 01:00. Από τις 01:01πμ  θα επιβαρύνεται με κόστος 1€ για κάθε επιπλέον ώρα.
Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr
